Luister in na uitsendings
Op hierdie bladsy kan jy na geredigeerde opnames van eredienste sowel as na lewendige uitsendings van eredienste luister.
* Verkorte opnames van eredienste - slegs die preek
* Direkte erediensuitsendings
Geredigeerde opnames van eredienste
Hierdie eredienste is geredigeer sodat dit slegs die boodskap bevat.
(Klik op die titel)
Job 1:1 - 2:10, Job 42:1-6 en 2 Petrus 1:3 ev
In donker dae is die Here steeds in beheer. Ons lewe in 'n gebroke wêreld en die duiwel sal ons beproewings wil omdraai in versoekings! Job se lewe val op een dag in stukke, en tog kry hy die genade om sy oog op God gerig te hou. Sy dieptepunt in lyding word 'n hoogtepunt in geestelike groei.
Om nie op perde te vertrou nie - die donkie is 'n wonderlike ding
My ontnugtering, God se verbasende werking!
Galasiërs 3:21 - 4:7
Kersfees is nie ’n oorspronlike Christelike fees nie. Dit kom van die vermenging van die heidense feeste waarin die son en maan en bome aanbid is. Tydens die verklaring van godsdiensvryheid wou Konstantyn die nominale christene tegemoet kom en is verskeie heidense feeste in die christelike geloof ingebring. Die sg. ‘datum’ van Christus se geboorte word die eerste keer op die Romeinse almanak in 354nC as 25 Desember aangedui.
Ons moet dus baie versigtig wees met die wyse waarop en die rede waarom ons een dag in die jaar sou afsonder om die geboorte van die Here Jesus te gedenk, terwyl die Bybel nêrens sulke voorskrifte gee nie.
Die Wysheid van God teenoor die dwaasheid van die mense
1 Kor 1:1-31
-- Antwoord op die uitlatings van 'n sekere komediant --
Die goeie nuus van Jesus Christus klink vir baie mense vandag nog dwaas. Dinge soos mag, invloed en geld, het afgode van die samelewing geword. Mense probeer met menslike wysheid die lewe verstaan en verklaar, maar meslike logika en wysheid kan ons die lewe nie laat verstaan nie. Nog minder kan menslike logika ons God laat verstaan. Wysheid van mense is niks op ’n skaal nie. Spr1:7 "Kennis begin met die dien van die Here; dit is net dwase wat wysheid en opvoeding gering ag." Spr9:10 "Wysheid begin met die die van die Here; wie die Heilige ken, het werklik insig."
Sien jy darem die lig in die donker?
Jesaja 21:11,12 & Open 22:10-17 & Romeine 13:11-14
--- Dit is belangrik om hierna te luister, juis in die dae waarin ons nou leef!---
Ons leef in donker tye. Vir baie mense gaan die lewe nie om veel meer as ’n vaal hoop op beter dae nie. Dag na dag maak mense mekaar gedaan met klagtes oor hulle omstandighede in huise, in SA met sy probleme of selfs in die kerk. Die wiel moet seker een of ander tyd draai, so dink hulle dan. T og vra mense nie hard en diep genoeg die vrae waarom hulle so hopeloos voel en hulle omstandighede nie verbeter nie. Oor die werklike oorsake van hulle hopeloosheid word nie werklik vrae gevra en diep nagedink nie. Hierdie profesie gaan oor Edom, die buurvolk van Israel, die nakomelinge van Esau. Edom dien as voorbeeld vir Israel wat waarskynlik dieselfde gesindheid openbaar. Die profeet gee nie werklike troos as hulle eintlik nie die regte vrae durf vra nie!
Klik op die skakel hieronder om na lewendige uitsendings van eredienste en na opnames van vorige eredienste te luister.
Die eredienstye uit die Gereformeerde Kerk Centurion is soos volg:
Sondagoggende om 9:00 vm Suid-Afrika tyd - Afrikaans
Sondagoggende om 11:00 vm Suid-Afrika tyd - Engels
Sondagaande om 6:00 nm Suid-Afrika tyd - Afrikaans
Luister na uitsendings